Socijalna filozofija
Socijalna filozofija je grana filozofije koja se bavi proučavanjem socijalnih aspekata ljudskog života. Socijalna filozofija obuhvata teme kao što su: individualizam, slobodna volja, autoritet, ideologija, društvene klase, eksploatacija, društvena moć, svojina, ljudska prava, zakon, anarhizam i drugo.

Socijalna filozofija nastoji da razume obrasce, promene i tendencije razvoja različitih društava. Pošto je ova oblast proučavanja dosta široka, socijalna filozofija obuhvata više subdisciplina, među kojima su najvažnije politička filozofija i filozofija prava.

Filozofija jezika i socijalna epistemologija su oblasti koje se u izvesnoj meri preklapaju sa socijalnom filozofijom.